129 



kaja-kaja, ari ajeuna noe dipitjeun koe aing, bet bisa datang ka pajoeneun ratoe, 

 aing teh kalangkoeng sieun." 



Tjeuk Lengser : „montong dianggo karisi sababna teu boga iboe, ari ajeuna 

 man, geura akoe bae koe gamparan." 



Tjeuk Dewi Pangrenjep : „mangke, Lengser, koe aing dipikir heula, ajeuna 

 man, manen geura bral bae Tjioeng Wanara deukeutan." 



Gantjangna Lengser teh toeloej njampeurkeun Tjioeng Wanara. 



Kotjapkeun deui ratoe keur mariksa Tjioeng Wanara ; mariksa pitoempangeunana. 



Ari walonna : „abdi teu ngabantoen toempang ngan sinedja abdi rek noem- 

 pangkeun oemoer bae." 



Saoer ratoe : „hade ari tega mah ka oemoer, pilawaneunana nja eta ti aing nagara 

 sabeulah ; ari dilawankeunana hajam maneh djeung hajam aing rengge njatoena 

 sapoe satanggoeng, wani atawa henteu, da hajam maneh mah leutik tapi aloes?" 



„Soemangga, oelah bon beurang peuting sedja ngiringan." 



„Hajoe, geura pek ka pakalangan, hajam maneh geura bawa, bobotohna patih 

 doea." 



Ti dinja ger bae ngadoe : 



itoe teungteung, ieu loedeung, 

 wani saroea daekna, 

 hajam teh prak bae abar, 

 silihpatjok koe pamatoek, 

 silihgitik koe djangdjangna, 

 silihpeupeuh koe soekoena, 

 hajam saroea bedasna. 



Lila-lila hajam Tjioeng Wanara kadeseh, hajam teh pek kapaehan. 



Gantjangna geuat disamboet, ditjandak ka sisi Tji-barani, katoendjang Tji- 

 karang getas, kasorog koe Tji-parabon. 



Ti dinja toeloej dibanjoe hajamna Tjioeng Wanara datang ka elingna pisan, 

 gantjangna ditjandak deui kana pakalangan tea. Toeloej diabenkeun djeung hajam 

 praboe ratoe. Keur waktoe hajam diadoe, datang Naga Wiroe tea ti Goenoeng 

 Padang njoeroep ka hajam Tjioeng Wanara. 



Sanggeusna kasoeroepan naga, hajam matjok bari meupeuh bae, datang ka 

 paehna pisan hajam praboe ratoe. Geuat praboe ratoe ngarontok bari sasaoeran, 

 saoerna : „adoeh, asep, poetra ama, mana bet kajoengjoen teuing, kagoengan teh 

 bisa ngelehkeun hajam ama." 



Saoerna Tjioeng Wanara: „aja berkah, goesti." 



Geus kitoe, „geuat ngoempoelkeun parabopati," saoer ratoe: „patih djeung 

 sakabeh mantri, ajeuna geura saksian, oerang rek ngawaris poetra noe kasep Tji- 

 oeng Wanara saraoeh Aria Banga. Ajeuna, asep, geura tarimakeun ngawaris doe- 

 hoeng sapoetjoek djeung pandaj salawe domas, nagara sabeulah koelon. Ari 

 eusina: patih lima, djaksa lima, meteti opatpoeloeh, toekang bakoel saratoes 

 limapoeloeh, gagaman sabeulah nagara; ajeuna, geura ratoean." 



„Ari Aria Banga nagara sabeulah wetan, eusina saroea bae; ajeuna, geura 

 ratoean." 



